Narušenie (film)

Narušenie je americký psychologický dramatický film z roku 1999, ktorý je založený na skutočných udalostiach podľa knihy Susanne Kaysenn. Film poukazuje na 18 mesačný pobyt Kaysennovej v psychiatrickom zariadení. Režisérom filmu je James Mangold. Vo filme si zahrali napríklad Winona Ryder, Angelina Jolie, Brittany Murphy, Clea DuVall, Whoopi Goldberg, Elisabeth Moss a Vanessa Redgrave.

Film bol prístupný verejnosti dňa 21. decembra 1999. Hoci film získal zmiešané recenzie od filmových kritikov, Angelina Jolie získala cenu akadémie za najlepšiu  herečku, cenu Zlatý glóbus a ocenenie Screen Actors Guild.

 Zhrnutie deja 

Dej sa odohráva v roku 1967, keď vtedy 18-ročná Susanna Kaysenn (Winona Ryder) zapila lieky vodkou.Zatiaľ čo si všetci myslia, že sa Susanna pokúsila o samovraždu, ona to popiera, a tvrdí, že to spravila kvôli bolesti hlavy. Pre svoje samovražedné činy je preverená do psychiatrickej nemocnice Claymoore, kde stretáva niekoľkých pacientov s podobnými diagnózami.

Na oddelení sa divák stretáva o.i. s týmito postavami: Polly (Elisabeth Moss), ktorá je  schizofreničkou, ktorá má od detstva spálenú tvár, Georgina (Clea DuVall), patologická klamárka, Daisy (Brittany Murphy), obeť sexuálneho zneužívania, je obsedantno-kompulzívna a má poruchu stravovania, Lisa (Angelina Jolie), ktorá je manipulátorkou, ale zároveň charizmatickou dievčinou, považovanou za sociopata. Lisa sa snaží prehovoriť Susannu, aby prestala užívať lieky a nezúčastňovala sa terapii.

Susanna si našla nových priateľov, ktorí sa síce líšia od ostatných, ale zároveň poukazujú na to, že záleží na tom, aký je človek vo vnútri navzdory tomu, ako sa prejavuje, vyzerá či koná. Susanna sa spriatelí aj s Lisou. Tá manipuluje s polovicou zariadenia a tí robia všetko preto, aby jej vyšli v ústrety. Lisa je niekoľkokrát za svoje správanie trestaná, čo psychicky nezvládne, a preto presvedčí Susannu, aby utiekli. Ich cesta vedie k Daisy, ktorá bola nedávno prepustená, pretože jej otec jej kúpil byt a považuje ju za vyliečenú.

Lisa nenávidí Daisy, ale využije ju, pretože vie, že Daisy bude mať u seba peniaze a ponúkne im nocľah. Lisa verbálne napadne Daisy, odhaľuje, že Daisy má s otcom sexuálny vzťah a všimne si na jej rukách jazvy od žiletky a začnú sa medzi sebou hádať. Susanna sa pokúša o zmierenie, ale Daisy sa stiahne. Nasledujúce ráno Susanna počuje hudbu z poschodia, ktorá nepretržite hrá a Susanna si všimne že Daisy spáchala samovraždu obesením zo zúfalstva kvôli verbálnemu útoku z minulého večera. Susanna začne jačať, čo privolá Lisu, ktorá bez kúsku ľútosti vezme z domu všetko čo potrebuje. Následne opustí dom a vydá sa na útek. 

Susanna si začne uvedomovať, že nechce byť ako Lisa. Zavolá sanitku a vráti sa do Claymooreu. Snaží sa liečiť, spolupracuje s jej terapiou a píše si denník.
Tesne pred jej prepustením sa Lisa vráti do zariadenia a dozvie sa o prepustení Susanny. To Lisu nahnevá a rozhodne sa ukradnúť denník ktorý začne čítať niektorým pacientom, aby ju mohli zosmiešniť. Pacientky sa postavia proti Susanne, aj keď sa im záznamy v jej denníku snaží vysvetliť no márne. Lisa sa pokúša dostať Susannu do psychického zrútenia. Neskôr jej Susanna začne vyčítať aká je zlá a chladná osobna cez kúsku ľútost čo Lisu dojme a začne jačať. Zlomená tvrdou pravdou, ktorú jej povedala Susanna sa Lisa pokúša spáchať samovraždu tým, že sa pokúsi si vpichnúť hypodermickú ihlu do žíl. Avšak sa jej to nepodarí a Lisa leží len na zemi plačúc vedľa nej je Susanna a ostatné dievčatá. Nemocničný personál nájde a zachráni Susannu, Lisu a ostatné dievčatá. Predtým, než je Susanna na ďalší deň prepustená, uvidí Lisu naposledy a Lisa sa konečne zmení k lepšiemu.

V závere filmu hovorí Susanna, že aj napriek intenzívnym konfliktom, ktoré vznikli v liečebni, si stále drží silné spomienky a určite len tak ľahko nezabudne na ľudí s ktorými sa tam stretla.

 Obsadenie 
Winona Ryder ako Susanna Kaysen, protagonistka, ktorej bola v osemnástich rokoch diagnostikovaná hraničná porucha osobnosti.
Angelina Jolie ako Lisa Rowe, sociopatka, ktorá je charizmatická, manipulatívna, povstalecká a zneužívajúca. V liečebni je od svojich dvanástich rokov a niekoľkokrát utiekla, lenže vždy ju chytili a vrátili do liečebne.
Brittany Murphy ako Daisy Randone, sexuálne zneužívaná sedemnásťročná dievčina s bulímíou a OCD, ktorá si necháva kuracie telá, ktoré jej otec prináša do svojej izby. Neskôr spácha samovraždu po tom, ako bola verbálne napadnutá Lisou.
Clea DuVall ako Georgina Tuskinová, patologický klamár. Je spolubývajúcou Susanny a má sedemnásť rokov.
Elisabeth Moss ako Polly "Torch" Clark,šestnásť ročná dievčina, ktorá má spálenú tvár, je veľmi detská a ľahko rozrušiteľná.
Angela Bettis ako Janet Webberová, anorexička, rovnako ako Lisa je ľahko podráždená alebo rozrušená. Má dvadsaťdva rokov.
Jeffrey Tambor ako doktor Melvin Potts
Jared Leto ako Tobias "Toby" Jacobs, bývalý priateľ Susanny, ktorý chce so Susannou utiecť do Kanady po tom, čo ho povolali do armády.
Vanessa Redgrave ako doktorka Sonia Wicková.
Whoopi Goldberg ako RND.Valerie Owens

 Natáčanie 
Natáčanie sa uskutočnilo pozdĺž hlavnej ulice v Mechanicsburgu v Pensylvánii, rovnako ako v Harrisburgskej štátnej nemocnici v meste Harrisburg v Pensylvánii. Mechanicsburg bol vybraný pre svoj staromódny vzhľad ktoré dali filmu svoj časový vzhľad. 

 Ocenenia 
Cena akadémie v kategórií Najlepšia herečka vo vedľajšej úlohe - Angelina Jolie
Zlatý glóbus v kategórií Najlepšia herečka - Angelina Jolie
Ceny filmových hercov v kategórií Vynikajúci výkon ženskej herečky vo vedľajšej úlohe - Angelina Jolie
Teen Choice Awards v kategórií Choice Film: Drama

 Zdroj 

Kategória:Filmy USA
Kategória:Filmové drámy USA
Kategória:Filmy Columbia Pictures
Kategória:Filmy z 1999
Kategória:Filmy podľa názvu